Μετά την επέμβαση η ασθενής γενικά δεν θα αισθανθεί κάποιο πόνο. Αν παρόλα αυτά νιώσει κάποια ενόχληση, μπορεί απλά να πάρει κάποιο απλό παυσίπονο από αυτά που μπορούμε να βρούμε σε όλα τα φαρμακεία ή ακόμη και στα περίπτερα. Όπως είναι φυσικό, στη περιοχή θα υπάρχει λίγο οίδημα το οποίο θα αποχωρήσει μέσα σε λίγες μέρες, ενώ μπορεί να υπάρχει και λίγο αίμα τις πρώτες δυο μέρες, πράγμα και πάλι απόλυτα φυσικό. Αν η ασθενής παρατηρήσει κάτι παράξενο στη περιοχή, όπως ας πούμε κάποιον συνεχόμενο πόνο ή ακόμη και κάποια άσχημη μυρωδιά, θα πρέπει να έρθει αμέσως σε επαφή με τον γιατρό.
Γενικά, η ασθενής μπορεί να φύγει από την κλινική σχεδόν αμέσως μετά την επέμβαση, αφού δεν θα της έχει γίνει ολική αναισθησία. Σε περίπτωση που η πλαστική επέμβαση αιδοίου γίνει με τη μέθοδο της μέθης, είναι φυσικό να πρέπει να περιμένει λίγες ώρες η γυναίκα μέχρι να συνέλθει για τα καλά προτού να της δοθεί το ΟΚ για να φύγει. Εννοείται όμως ότι θα πρέπει να ακολουθήσει προσεκτικά και κατά γράμμα τις οδηγίες και τις υποδείξεις του γιατρού οι οποίες και θα δοθούν μετά την επέμβαση. Σε γενικές γραμμές, είναι καλό να ξεκουραστεί για μία ή δύο μέρες και να γυρίσει στην εργασία της μετά από περίπου μία εβδομάδα που θα έχει υποχωρήσει και το πρήξιμο. Συνήθως συνιστάται και αποχή από έντονη άσκηση και αθλητικές δραστηριότητες για μια περίοδο διάρκειας περίπου ένα μήνα.
Αξίζει να σημειωθεί ότι τα παραπάνω είναι γενικά και ότι η κάθε γυναίκα είναι ξεχωριστή, οπότε μπορεί στη περίπτωση της η όλη διαδικασία να γίνει πιο γρήγορα ή και πιο αργά. Σε κάθε περίπτωση, ο γιατρός θα κάνει μια εκτίμηση για την μετεγχειρητική πορεία της κάθε ασθενούς μετά το χειρουργείο. Αυτή η εκτίμηση θα πρέπει να αποτελεί και τον μπούσουλα για τη γυναίκα από εκείνη τη στιγμή και στο εξής.